Egy ingyenes tuti USB-tisztitó
Amióta az USB kulcsok tárolókapacitása a gigák tartományába került, sokan használják adataik, programjaik tárolására a...
Amióta az USB kulcsok tárolókapacitása a gigák tartományába került, sokan használják adataik, programjaik tárolására a kis hordozható eszközöket. Előnyük a szó szoros értelmében kézzel fogható: mindig rendelkezésre állnak, akármilyen gép mellé ülünk le. Sajnos ez azzal is jár, hogy az USB kulcsokat sem kerülik el a vírusok, és persze az sem, hogy felesleges, sosem használt állományok foglalják rajtuk a helyet. Az előbbi problémára nálunk is olvashattak megoldást, például itt, míg az utóbbi orvoslására az alábbiakban mutatunk egy jópofa, ingyenes szoftvert.
Az USBDriveFresherről van szó, amely letölthető innen.  Letöltés, majd az exe fájlra kattintás után egy telepítő varázsló vezet néhány lépésben végig az installáláson. Ha elkészültünk, a program csendben leül a Tálcára. Lehetőségünk van arra, hogy magunk dönthessük el, mikor és hogyan történjen a tisztítás: ezt az Options ablakban tehetjük meg, amit vagy a Ctrl+O billentyűkombinációval, vagy a jobb egérgomb hatására előjövő menü megfelelő pontjának választásával érhetünk el.

S ha már a helyi menü szóba került, az Open gombra (vagy a Tálcán ülő ikonra duplán) kattintva jutunk el a tisztításra felszólító parancs kiadásáig; eldönthetjük, hogy melyik USB kulcsot tisztítjuk meg, sőt arra is van lehetőség, hogy a számítógép mappái közül válasszuk ki azt, amelyikre véleményünk szerint ráfér egy kis takarítás.

Ezek után elég a Cleanup gombra kattintanunk, hogy megkezdődjék a takarítás. Ha végzett a program (ami egyébként mindössze néhány másodperc), kijelzi, hogy milyen hatékonysággal járt, pontosabban azt, hogy mennyi hely szabadult fel ténykedése során.
usb letölthető telepítő hogyan kattintás Ingyenes Hordozható vírusok helyi menü letöltés takarítás usb kulcsok program Felesleges számítógép